Auksės Drazdienės kūrybos darbų paroda „Gėlių rojus“
2025-12-01 08:00 - 2025-12-30 20:00 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje
Kviečiame į Auksės Drazdienės kūrybos darbų parodą „Gėlių rojus“, kurioje dailininkė pristato unikalią mišrios grafikos ir akvarelės technika sukurtą floros pasaulio viziją, alsuojančią fantazija bei organiškais motyvais.
Auksė Drazdienė – Klaipėdoje gimusi dailininkė, meninį kelią pradėjusi Adomo Brako dailės mokykloje, vėliau – Kauno Justino Vienožinskio menų fakultete, kur įgijo meninės odos specialybę. Kūrybos horizontai išsiplėtė 2020 metais, kai autorė atrado savitą mišrią grafikos ir akvarelės techniką. Nuo 2022 metų jos personalinės parodos keliauja per Lietuvos miestus ir kultūros erdves, o nuo 2025-ųjų menininkė priklauso Lietuvos tautodailininkų sąjungai.

Drazdienės kūriniuose gamta tampa ne objektu, o gyvu impulsu. Augalų formos, tekstūros ir ritmai perleidžiami per vidinį autorės pasaulį, transformuojant tikrovę į fantazijos kupinus floros mikrokosmosus. Šie augalai ne mėgina atkartoti realybę – priešingai, jie kuria savarankišką pasaulį, kuriame dera subtilumas, mistika ir monumentalumas. Juvelyriška linija, sluoksnių gausa ir organiški raizginiai primena gyvybės sistemas, jungiančias tai, kas trapu, ir tai, kas stipru.

Menininkės darbuose glūdi dvasiniai prasmių klodai: personifikuotos augalų formos kalba apie žmogaus prigimtis, šviesą, augimą ir vidinę darną. Tai tylus kvietimas sustoti, nurimti ir pasinerti į magiškai realistinį floros pasaulį, kuriame harmonija gimsta iš organiško chaoso.
Šalia Auksės Drazdienės kūrybos darbų „Gėlių rojus“ Parodų erdvės stenduose kartu bus eksponuojami tekstilės gaminiai, papuošti originaliais Auksės Drazdienės piešiniais: rankinės, kosmetinės, kuprinės ir kt.
Parodų erdvės stenduose kartu bus eksponuojami autorės kurti tekstilės gaminiai, papuošti originaliais piešiniais: rankinės, kosmetinės, kuprinės ir kt.
Parodos pristatymas gruodžio 4 d. 18 val.

„Kretinga – Lietuvos jaunimo sostinė 2025“: savanorių susirinkimas
2025-12-23 16:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
2025 metais Kretingai suteiktas Lietuvos jaunimo sostinės titulas – tai unikali galimybė kurti, veikti ir keisti savo miestą kartu su bendraminčiais.
Nori tapti šios iniciatyvos dalimi? Kiekvieną antradienį Jaunimo edukacijos erdvėje renkasi entuziastingų, kūrybingų ir motyvuotų savanorių komanda. Tai gyva ir dinamiška vieta, kurioje gimsta idėjos, sprendžiami svarbūs klausimai ir vyksta aktyvus pasiruošimas būsimiems renginiams.
Jeigu ieškai, kur realizuoti savo idėjas, įgyti patirties ar tiesiog sutikti įkvepiančių žmonių – prisijunk prie mūsų!
Laukiame tavęs kiekvieną antradienį Jaunimo edukacijos erdvėje.
Būk aktyvus, kurk pokytį – tapk „Kretinga – Lietuvos jaunimo sostinė 2025“ dalimi jau šiandien!
Daugiau informacijos telefonu 0 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2026-01-07 10:15 - 12:00, 2026-01-14 10:15 - 12:00, 2026-01-21 10:15 - 12:00, 2026-01-28 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2026-01-07 16:00 - 17:00, 2026-01-14 16:00 - 17:00, 2026-01-21 16:00 - 17:00, 2026-01-28 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu 0 445 72 134 arba elektroniniu paštu jaunimas@kretvb.lt.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

SAUSIO 13-OSIOS ĮVYKIŲ 35-MEČIO MINĖJIMAS
2026-01-12 18:00 - 2026-01-13 19:30 | Kretingos kultūros centras, J. Pabrėžos g. 1,, Kretinga, 97129, Lietuva
LAISVĖS 35 KODAS Renginių ciklas, skirtas 1991 m. Sausio 13-osios įvykių 35-mečiui
Sausio 13-oji – tai mūsų laisvės atmintis, drąsa ir bendrystė. Tai diena, kai prisimename žmones, kurie stovėjo už tiesą, laisvę ir ateitį. Kviečiame Kretingos bendruomenę ir miesto svečius drauge paminėti Laisvės gynėjų dieną, sustoti, prisiminti ir pajusti, kad laisvė – gyva.
SAUSIO 12 D. 18.00 val. – Šv. Mišios Viešpaties Apreiškimo Švč. Mergelei Marijai bažnyčioje 18.45 val. – Eitynės su fakelais iš bažnyčios šventoriaus į Rotušės aikštę 19.00 val. – Pilietinis sambūris „Drąsos nakties įkvėpti“ Rotušės aikštėje
SAUSIO 13 D. 8.00 val. – Pilietinė iniciatyva „Pergalės šviesa“(atminimo žvakelių uždegimas languose) 18.30 val. – Koncertas Laisvės gynėjų dienai „Laisvės stygoms suskambus“ Kretingos rajono kultūros centro Mažoji salė
Šie renginiai kviečia ne tik prisiminti istoriją, bet ir ją išgyventi – per tylą, per muziką, per bendrą buvimą.
Ateikime pagerbti. Būkime kartu. Išsaugokime laisvės atmintį.
Renginių metu bus filmuojama ir fotografuojama, medžiaga viešinama.

Dovilės Šipelienės knygos „Dovana Sau“ pristatymas
2026-01-15 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Dovilės Šipelienės knygos „Dovana Sau“ – jautrios ir įkvepiančios vidinės kelionės apie meilę sau, drąsą ir savęs pažinimą – pristatymą bibliotekoje.
Trumpai apie autorę: Dovilė Šipelienė yra psichologijos ir viešbučių vadybos studijas baigusi specialistė, daug metų dirbusi žmogiškųjų ryšių ir vadybos srityje. Ji nuoširdžiai domisi asmeniniu augimu, emociniu sąmoningumu ir sveikos meilės sau temomis, kurias tyrinėja tiek per teoriją, tiek per savo patirtis. Knygoje ji dalijasi savo atradimais ne kaip profesionalė, o kaip ieškanti, besimokanti ir atvira žmogui autorė.
Apie knygą „Dovana Sau“:
„Dovana Sau“ – tai nuoširdi ir įkvepianti kelionės istorija, paremta autorės išgyventa piligrimyste: daugiau nei 1000 km pėsčiomis nuo Sevilijos iki Santjago de Compostela.
Šioje kelionėje autorė susiduria su vidiniais iššūkiais, atradimais, tylos ir refleksijos momentais, kurie ją veda prie gilesnio santykio su savimi. Knyga atvirai kalba apie sveiką meilę sau, ribų nustatymą, savęs girdėjimą ir drąsą keisti gyvenimo kryptį.
Daugiau informacijos apie knygą rasite čia: https://dovanasauknyga.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su „Humoro klubo“ nariais Pauliumi Ambrazevičiumi, Mantu Bartuševičiumi ir Vaidotu Šiožiniu
2026-01-17 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į atvirą, gyvą ir humoro kupiną susitikimą su „Humoro klubo“ nariais Pauliumi Ambrazevičiumi, Mantu Bartuševičiumi ir Vaidotu Šiožiniu.
Jaunimas turės išskirtinę progą – susitikti su „Humoro klubo“ nariais ir pasikalbėti apie tai, kas įdomu. Paulius Ambrazevičius, Mantas Bartuševičius, Vaidotas Šiožinis kartu su jaunimu leisis į diskusiją ir atsakys į visus rūpimus klausimus pačiomis įvairiausiomis temomis. Pradėkime Naujuosius metus nuo pokalbio, kuris nepaliks abejingų!
Registracija telefonu 0 445 72 134 arba elektroniniu paštu jaunimas@kretvb.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E02
2026-01-20 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Auksinis protas“ Kretingoje! Nuo sausio 13 d. iki balandžio 28 d. kiekvieną antradienį 19 val. kviečiame dalyvauti 25-ajame „Auksinio proto“ gyvų žaidimų sezone, kuris truks net 16 savaičių.
Tai puiki proga pasitikrinti žinias, patirti intelektualių iššūkių, pasimėgauti smagia atmosfera ir susitikti su bendraminčiais. Suburkite komandą ir įsitraukite į vieną populiariausių protų mūšių Lietuvoje!
Neturite komandos? Ne bėda – registruokitės vienas, o mes padėsime surasti komandą ir prisijungti prie žaidimo.
Registracija el. paštu birute.naujokaitiene@kretvb.lt
Prisijungti galima bet kuriuo metu – nepraleiskite progos tapti „Auksinio proto“ sezono dalimi Kretingoje.
Registruokite savo komandą ir žaiskite – laukia azartas, žinios ir gera nuotaika!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

ŽIEMOS ETIUDAI
2026-01-24 14:00 - 15:30 | Kretingos kultūros centras, J. Pabrėžos g. 1,, Kretinga, 97129, Lietuva
Sausio tylą pripildykime muzikos ir šviesos…
Kviečiame į jaukų žiemos koncertą „Žiemos etiudai“ (iš ciklo „Mūsų dienos kaip šventė“), kuriame skambės dainos, šildančios širdį ir leidžiančios trumpam sustoti.
Sausio 24 d.
14.00 val.
Kretingos rajono kultūros centro Mažojoje salėje
Koncerte pasirodys Kretingos rajono kultūros centro ir skyrių vokaliniai ansambliai, taip pat Kretingos meno mokyklos mokiniai – jautrūs balsai, muzika ir žiemos nuotaika.
Ateikite pasiklausyti, pabūti kartu ir pasimėgauti žiemos muzikiniais aidais.
Renginys nemokamas

„Auksinis protas“: S25E03
2026-01-27 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Editos Mildažytės knygos „Pelynų medus“ pristatymas
2026-01-30 17:30 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su viena ryškiausių ir mylimiausių Lietuvos moterų Edita Mildažyte ir jos knygos „Pelynų medus“ – atviros, jausmingos ir žaismingos gyvenimo istorijos – pristatymą.
Viena garsiausių, populiariausių ir mylimiausių Lietuvos moterų – Edita Mildažytė – pristato knygą „Pelynų medus“ apie savo gyvenimą, kuriame tiršta stiprių jausmų, smagių įvykių, skaudžių išgyvenimų ir lemtingų pasirinkimų. Ir, žinoma, – kultinių TV laidų, projektų, dokumentinių filmų, visuomeninės veiklos. Savo istoriją pasakoja kaip moka tik ji – atvirai, lengvai ir žaismingai.
„Pasiūlymų parašyti kažką panašaus į „savo istoriją“ esu gavusi tikrai ne vieną sykį. Ir kaskart atsisakydavau. Dėl įvairių priežasčių. Tačiau dabar esu tokia subrendusi, kai jau galiu ramiai žvelgti į praeities klaidas ir nuotykius, aiškiai suprasdama, kad kiekviena nesėkmė yra tik kelio į sėkmę etapas. Mano gyvenime buvo tokių gražių dalykų, kad būtų nuodėmė jų nepapasakoti. Buvo ir istorijų, prasidėjusių visai neromantiškai, bet išsivysčiusių į aukščiausią žmogiškų jausmų būseną.
Šitoje knygoje stengiausi būti sąžininga, korektiška ir… linksma. Kodėl turėtumėte ją perskaityti? Bent jau dėl to, kad įsitikintumėte – kaimyno žolė nėra žalesnė.“ /Edita Mildažytė/
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

BACK TO THE 2000’s
2026-01-30 20:00 - 23:59 | Kretingos kultūros centras, J. Pabrėžos g. 1,, Kretinga, 97129, Lietuva
🪩 Diskoteka tiems, kurie užaugo su CD, SMS ir „mIRC“ 🪩
Ar pameni tuos laikus, kai penktadienio vakaras reiškė tik viena – šokiai mokykloje?
Grįžti iš „šūlės“, numeti kuprinę, pasijungi kompą, parašai draugams „susitinkam prie kampo?“ ir lauki vakaro…
🎧 CD „The Best Hits“, Britney, UV šviesa, balta maikutė, „Nokia“ kišenėje ir širdy – jaudulys.
Jei tai skamba pažįstamai – šis vakaras skirtas TAU.
Sugrįžtam ten, kur viskas buvo paprasta, garsiai ir tikra.
🔥 DJ pultą valdys – DJ MATISSIMO (Matas Melenis)
🎶 Tikri 2000-ųjų hitai. Be kompromisų.
📅 Sausio 30 d.
🕗 20:00–00:00
📍 Kretingos rajono kultūros centras
Nebesusitinkam prie kampo –
👉 susitinkam diskotekoje!
📢 Pasidalink su ta karta, kuri užaugo su 2000-ųjų muzika.
Šita naktis – mūsų. 💥🕺💃
#BackToThe2000s #Diskoteka #DJMatissimo #2000ųjųKarta #Kretinga #Šokiai #Nostalgija

„Auksinis protas“: S25E04
2026-02-03 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Edukacija „Knygų namai ir jų sargai“
2026-02-06 11:00 - 12:00, 2026-02-10 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 klasių mokinius į smagią ir pažintinę edukacinę ekskursiją Kretingos bibliotekoje! Edukacijos metu vaikai susipažins su biblioteka, jos erdvėmis ir sužinos, koks įdomus ir svarbus yra bibliotekininkų darbas.
Mažieji lankytojai bus įtraukti į aktyvią veiklą – viktorinos principu jiems bus pateikiami klausimai apie Kretingos biblioteką, knygas ir skaitymą. Žaismingai ir paprastai vaikai mokysis orientuotis bibliotekoje, sužinos bibliotekos taisykles bei kaip knygos pasiekia skaitytojus.
Ekskursijos metu bus pasakojamos įdomios istorijos ir smagios bibliotekos paslaptys, kurios skatins smalsumą, meilę knygoms ir norą sugrįžti į biblioteką dar ne kartą. Edukacija pritaikyta mažiesiems – kupina žaidimų, klausimų ir gerų emocijų.
Registracija elektroniniu paštu simona.gagilaite@kretvb.lt arba telefonu 0 445 72135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Akcija „Aklas pasimatymas su knyga“
2026-02-09 08:00 - 2026-02-14 20:00, 2026-02-16 08:00 - 2026-02-20 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į jau tradicija tapusį „Aklą pasimatymą su knyga“, kuris ir šiais metais vėl kviečia skaitytojus pasinerti į netikėtą literatūrinį nuotykį.
Ateikite ir išsirinkite knygą nematydami jos viršelio ar aprašymo – galbūt būtent ji taps geriausiu Jūsų skaitytu kūriniu ar pažintimi su nauju autoriumi.
Vaikų, jaunimo ir suaugusiųjų knygų ieškokite prie bibliotekos Registratūros esančioje knygų lentynoje. Knygos išduodamos įprasta tvarka, pateikus skaitytojo pažymėjimą.
Leiskitės į skaitymo nuotykį, pasitikėkite netikėtumu ir atraskite knygą, kuri Jus nustebins – „Aklas pasimatymas su knyga“ laukia bibliotekoje!
—
Akcijos metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Nemokami mokymai „Skaitmeniniai įgūdžiai: viešosios e. paslaugos kasdienai“
2026-02-09 09:00 - 2026-02-11 12:15 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką, Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.)

Praktiniai skaitmeninio raštingumo įgūdžiai.
Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.
Paramos prašymai aplinkai draugiškiems sprendimams (saulės elektrinėms, renovacijai).
Elektroninis parašas – dokumentų pasirašymas internetu.
Išmanieji įrenginiai: dokumentų skenavimas, siuntimas telefonu.
Interneto saugumas: kaip atpažinti sukčius ir apsaugoti duomenis.
Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialus pažymėjimas.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Saugesnio interneto dienos renginys „Skaitmeninė banga“
2026-02-10 10:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ryšių reguliavimo tarnyba kviečia 2026 m. vasario 10 dieną į Saugesnio interneto dienos renginį, kuriame nuotoliu galės dalyvauti visi! Kaip ir 2025-aisiais, Kretingos biblioteka jungiasi į skaitmeninę bangą ir kviečia joje dalyvauti visus gyventojus.
Pradinukai, aukštesniųjų klasių moksleiviai, gimnazistai, suaugusieji ir vyresnieji, junkitės prie didelio susidomėjimo sulaukusios „Skaitmeninės bangos“, apsaugokite save, artimuosius ir susidraugaukite su naujausiomis technologijomis. Renginio metu sužinosite, kaip stiprinti atsparumą melagienoms, internetiniams sukčiams, kaip įveikti trolių ir botų legioną, kaip valdyti dronus, kaip per metus patobulėjo dirbtinio intelekto įrankiai, kaip jais naudojantis kurti ir šį technologijų pasaulį suderinti su tvarumu, pasirūpinti savo fizine, psichologine sveikata ir ilgaamžiškumu. Programa
„Skaitmeninė banga“ vyks gyvai Vilniaus apskrities Adomo Mickevičiaus viešojoje bibliotekoje, Didžiojoje salėje. Norintieji dalyvauti, paskubėkite registruotis – vietų skaičius ribotas! Registruodamiesi pažymėkite, kad stebėti transliaciją norite Kretingos bibliotekoje.
Renginį tiesiogiai transliuos LRT, 15min ir „Delfi“ portalai (saugu.delfi.lt), „Balticum TV“, Ryšių reguliavimo tarnybos ir partnerių socialiniai tinklai (Facebook ir Youtube) bei Lietuvos savivaldybių viešosios bibliotekos, tad jį galite patogiai stebėti ir savo namuose.
Pasibaigus transliacijai visos šalies savivaldybių viešosios bibliotekos perims iniciatyvą – Ryšių reguliavimo tarnybos projekto „Nė vienas nėra pamirštas“ partneriai bei lektoriai skaitys paskaitas ir ves praktinius užsiėmimus suaugusiesiems bei vyresniesiems.
Tad 15 val. kviečiame į gyvą paskaitą „Internetas ir mobilusis ryšys: ką turiu žinoti apie savo teises?“ su projekto „Nė vienas nėra pamirštas“ lektoriumi – Ryšių reguliavimo tarnybos atstovo Giedriumi Pūru Kretingos bibliotekoje. Šioje paskaitoje bus aptariamos gyventojų teisės ir pareigos naudojantis elektroninių ryšių paslaugomis – internetu, mobiliuoju ryšiu ir televizija. Bus paaiškinta, kokią informaciją paslaugų teikėjai privalo suteikti vartotojams, kokios yra galimybės pasirinkti ar keisti paslaugų teikėją, kada galima nutraukti sutartį bei ką daryti kilus ginčams. Taip pat bus pristatytas Ryšių reguliavimo tarnybos vaidmuo ginant vartotojų teises.Taip pat sužinosite, kaip Jūsų priedangoje užtikrinti ryšį!
Junkitės, tyrinėkite, išmokite, naudokite, kurkite ir prisijaukinkite technologijas!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E05
2026-02-10 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Pramogų studija „Iki Mėnulio ir atgal“
2026-02-13 10:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame šv. Valentino dieną praleisti kitaip – pramogų studijoje „Iki Mėnulio ir atgal“ Jaunimo edukacijos erdvėje, kur meilė, jaukumas ir smagios veiklos susijungia į ypatingą patirtį.
Valentino dienos proga Jaunimo edukacijos erdvė tradiciškai taps kitokia nei įprasta – čia galėsite įsiamžinti prie specialiai šiai dienai paruoštos fotosienelės, sudalyvauti įvairiose veiklose ir tiesiog smagiai praleisti laiką šiltoje, jaukioje aplinkoje. Žinoma, lauks ir tradicinis meilės eliksyras.
Meilės diena suplanuota – tad susitikime, švęskime ir keliaukime „iki Mėnulio ir atgal“!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Projekto „D-effect“ renginys jaunimui „AŠ ESU VALSTYBĖ: jaunimo balsas, demokratija ir saugumas“
2026-02-13 12:00 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame jaunimą į projekto „D-EFFECT“ renginį „Aš esu Valstybė: jaunimo balsas, demokratija ir saugumas“: bandomojo jaunimo demokratijos festivalio metodo taikymas Kretingoje.
2026 m. vasario 13 d. Kretingos rajono savivaldybės M. Valančiaus viešojoje bibliotekoje vyks bandomasis jaunimo demokratijos festivalis „Aš esu valstybė: jaunimo balsas, demokratija ir saugumas“. Renginys skirtas Kretingos rajono gimnazinio amžiaus jaunimui ir siekia skatinti jų pilietinį sąmoningumą, aktyvų dalyvavimą demokratiniuose procesuose bei supratimą apie kiekvieno piliečio vaidmenį valstybės saugumo ir visuotinės gynybos kontekste.
Festivalio metu jaunimas bus kviečiamas aktyviai įsitraukti į gyvą, moderuojamą diskusiją, išsakyti savo nuomonę, kelti klausimus bei reflektuoti savo, kaip piliečio, vaidmenį šiuolaikinėje valstybėje. Pagrindinis renginio tikslas – ugdyti jaunimo gebėjimą diskutuoti apie pilietinio dalyvavimo ir įsitraukimo svarbą, jaunimo vaidmenį demokratijoje ir visuotinėje gynyboje, taip pat aptarti, kaip kariuomenė ir kiekvienas pilietis prisideda prie valstybės saugumo.
Vienas iš pagrindinių forumo pranešėjų – Krašto apsaugos ministerijos Visuotinės gynybos ir krizių valdymo grupės vyresnysis patarėjas Laimis Bratikas. Renginį moderuos Vilniaus universiteto Tarptautinių santykių ir politikos mokslų instituto studentas, Kretingos Jurgio Pabrėžos universitetinės gimnazijos alumnas Tomas Perkumas. Renginyje pakviesti dalyvauti Kretingos rajono savivaldybės vadovai, Jaunimo reikalų koordinatorė Inga Rušinskė, Kultūros, sporto ir jaunimo reikalų komiteto, Švietimo komiteto nariai.
„AŠ ESU VALSTYBĖ“ – tai pirmasis žingsnis kuriant jaunimo demokratijos festivalio modelį Kretingoje. Renginys orientuotas į ilgalaikį tikslą – stiprinti jaunimo ir savivaldos dialogą, skatinti jaunimo įsitraukimą į visuomeninį gyvenimą ir ugdyti atsakingą, pilietiškai aktyvią jaunąją kartą.
Renginys įgyvendinamas kaip tarptautinio projekto „D-effect“ dalis. Projektas finansuojamas „Interreg South Baltic“ programos lėšomis. Partnerės teisėmis renginį organizuoja Kretingos rajono savivaldybės M. Valančiaus viešoji biblioteka.

Renginio programa:
12.30–13.00
Dalyvių registracija, neformalus pasitikimas
13.00–13.15 | ATIDARYMAS
Sveikinimo žodžiai:
Kretingos rajono savivaldybės mero / vicemerės sveikinimas
Kretingos rajono gimnazijų vadovų sveikinimas
13.15–14.00 | FORUMAS: Jaunimo pilietinis vaidmuo valstybės saugume: nuo demokratijos iki visuotinės gynybos
Dalyvauja:
Krašto apsaugos ministerijos Visuotinės gynybos ir krizių valdymo grupės vyresnysis patarėjas Laimis Bratikas
Vilniaus universiteto Tarptautinių santykių ir politikos mokslų instituto studentas, Kretingos Jurgio Pabrėžos universitetinės gimnazijos alumnas Tomas Perkumas
14.00–14.15 | KAVOS PERTRAUKA
Neformalus bendravimas su pranešėjais
14.15–15.00 | GYVA DISKUSIJA
Moderuojama diskusija su jaunimu: klausimai, atsakymai, nuomonės
Ką reiškia būti pilietiškai aktyviu šiandien?
Kaip jaunimas gali prisidėti prie valstybės saugumo ne tik krizės metu?
Ar jaunimo balsas Lietuvoje yra girdimas?
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Žurnalisto Juozo Šalkausko kaklaraiščių kolekcijos „Kaklaraištis yra emocija“ pristatymas
2026-02-13 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į žurnalisto, radijo diktoriaus ir spaudos apžvalgininko Juozo Šalkausko kaklaraiščių kolekcijos pristatymą bei parodą, atveriančią netikėtą žvilgsnį į kaklaraištį kaip kultūros ir asmeninės istorijos ženklą.
Paroda kviečia pažvelgti į kaklaraištį kaip į kur kas daugiau nei aprangos detalę – tai emocijos, nuotaikos, estetikos ir laikmečio atspindys. Kolekcijos autorius Juozas Šalkauskas kaklaraištį suvokia kaip harmonijos ir saviraiškos formą, todėl kiekvienas eksponatas tampa savitu pasakojimu.
Ekspozicijoje pristatoma dalis išskirtinės J. Šalkausko kolekcijos, šiandien jau viršijančios 2200 kaklaraiščių. Čia dominuoja ne tradiciniai, o proginiai, teminiai ir žinybiniai kaklaraiščiai, stebinantys formų, medžiagų įvairove ir kilme – nuo skirtingų pasaulio šalių iki žinomų asmenų dovanotų eksponatų, atskleidžiančių kaklaraiščio socialinę ir reprezentacinę reikšmę.
Parodos pristatyme dalyvaus pats kolekcijos savininkas Juozas Šalkauskas, kuris dalysis asmeninėmis kolekcijos istorijomis ir skaitys patriotines eiles.
Paroda eksponuojama vasario 12 d. – kovo 31 d. Parodų erdvės stenduose.
Kviečiame į Juozo Šalkausko kaklaraiščių kolekcijos parodos atidarymą ir susitikimą su kolekcijos autoriumi.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

MEILĖ IŠ PIRMO BLYNO. UŽGAVĖNIŲ ŠVENTĖ KRETINGOJE 2026
2026-02-14 11:00 - 19:30 | Kretingos kultūros centras, J. Pabrėžos g. 1,, Kretinga, 97129, Lietuva
🥞🎭 MEILĖ IŠ PIRMO BLYNO… 🎭🥞
UŽGAVĖNIŲ ŠVENTĖ KRETINGOJE 2026
Kviečiame kretingiškius ir miesto svečius į tradicinę, triukšmingą ir linksmą Užgavėnių šventę, kurioje kartu varysime žiemą lauk ir pasitiksime artėjantį pavasarį!
📍 Vieta: Kretingos Rotušės aikštė
📅 Data: 2026 m. vasario 14 d.
⏰ Laikas: 11.00 val.
🎉 Programoje:
Inscenizuota Lašininio ir Kanapinio kova
Gardūs čigoniški blynai 🥞
„Stileivos“ foto zona 📸
Morės deginimas – simbolinis blogybių ir žiemos atsikratymas 🔥
Muzikinė programa – TV projekto „Kelias į žvaigždes“ dalyvė Donata Virbilaitė (Ryža) 🎤
Ateikite pasipuošę kaukėmis, su gera nuotaika ir noru linksmai pabūti drauge – Užgavėnės be triukšmo ne Užgavėnės!
👨‍👩‍👧‍👦 Renginys skirtas visai šeimai
🎟️ Renginys nemokamas
Susitikime Rotušės aikštėje ir kartu ištarkime:
ŽIEMA, LAUK! ❄️➡️🌸
